**NOTĂ INFORMATIVĂ**

**la proiectul Hotărîrii de Guvern pentru modificarea Regulamentului privind eliberarea**

**şi utilizarea autorizaţiilor de transporturi rutiere, aprobat prin Hotărârea Guvernului
nr. 257/2017**

|  |
| --- |
| **1. Denumirea autorului şi, după caz, a participanților la elaborarea proiectului** |
| Ministerul Economiei și Infrastructurii, Agenția Națională Transport Auto |
| **2. Condiţiile ce au impus elaborarea proiectului actului normativ şi finalitățile urmărite** |
| Prin Legea nr.181/2020 au fost operate modificări la Codul Transporturilor Rutiere nr.150/2014, în partea ce ține de regulile, modul de solicitare, eliberare și utilizare a actelor permisive. Totodată, legea prenotată, statuează că criteriile de atribuire a autorizaţiilor la categoria celor cu stoc limitat, termenele, precum şi categoriile acestora urmează a fi stabilite de Guvern.Subsidiar, prin prisma art. 2 alin. (2) al Legii nr.181/2020, Guvernul, în termen de 3 luni de la data publicării legii menționate, va aduce în concordanță actele sale normative cu prevederile acesteia.Ca urmare, prevederile Hotărîrii Guvernului nr. 257/2017 cu privire la aprobarea Regulamentului privind eliberarea și utilizarea autorizațiilor de transporturi rutiere, necesită revizuire în sensul noilor prevederi ale Codului inclusiv, ajustare cu prevederile Hotărîrii Guvernului nr.127/2020 pentru aprobarea Regulamentului privind modul de ținere a registrelor de stat formate de Sistemul informațional „e-Autorizație transport”. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**  |
|  Proiectul de hotărîre nu conține norme privind armonizarea legislaţiei naţionale cu acquis-ul comunitar. |
| **4. Principalele prevederi ale proiectului şi evidențierea elementelor noi** |
| Proiectul Hotărîrii de Guvern pentru modificarea Regulamentului privind eliberarea şi utilizarea autorizaţiilor de transporturi rutiere, aprobat prin Hotărârea Guvernului nr. 257/2017, este elaborat în contextul modificărilor operate la Codul Transporturilor Rutiere și prevederilor Hotărîrii Guvernului nr.127/2020 pentru aprobarea Regulamentului privind modul de ținere a registrelor de stat formate de Sistemul informațional „e-Autorizație transport”, respectiv se propun următoarele modificări normative: - revizuirea mecanismelor de eliberare a autorizațiilor prin stabilirea unor noi criterii de divizare pe categorii a autorizațiilor în dependență de stocul disponibil și cererea pentru următoarea perioadă;- eliberarea autorizațiilor doar pentru parcul eligibil real antrenat, fapt care va permite excluderea din procesul de eliberare a autorizațiilor a unităților de transport care nu sunt antrenate în trafic internațional.- excluderea obligativității de a utiliza în termen de 30 de zile de la momentul eliberării, autorizaţia de transport rutier internaţional. Totodată, noul proiect menține obligația operatorului de transport rutier de a restitui autorizația în termen de 90 de zile din data eliberării, în cazul neutilizării acesteia.- clarificarea condițiilor față de parcul eligibil admis la repartizarea autorizațiilor CEMT, inclusiv categoriile de vehicule acceptate la concursul de eliberare a autorizațiilor de transport. Complementar, evocăm că propunerile normative în cauză, sunt necesare pentru a facilita gestionarea și utilizarea mai eficientă a stocurilor de autorizații disponibile.Prevederile proiectului urmează să intre în vigoare conform cadrului legal peste 30 de zile de la momentul publicării, cu excepția aspectelor ce reglementează eliberarea autorizațiilor CEMT, care urmează a fi aplicate începând cu 01.09.2021 și autorizațiilor unitare care vor fi aplicate la eliberarea contingentului de autorizații pentru 2022. |
| **5. Fundamentarea economico-financiară** |
| Implementarea prevederilor proiectului nu necesita cheltuieli financiare din bugetul de stat. |
| **6. Modul de încorporare a actului în cadrul normativ în vigoare** |
| Proiectul elaborat se încadrează în prevederile cadrului normativ în vigoare, respectiv aprobarea acestuia nu implică necesitatea modificării altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii 239/2008 privind transparența în procesul decizional, anunțul privind consultarea publică a proiectului poate fi accesat pe pagina web oficială a Ministerului Economiei și Infrastructurii (compartimentul „Transparența”, directoriul Transparență decizională/Consultări publice”), și pe portalul guvernamental particip.gov.md. și a fost remis spre avizare, în prima etapă:- Ministerului Finanțelor;- Ministerului Justiției;- Centrului Național Anticorupție;- Mediului de afaceri.Ca urmare a procesului de avizare mai multe propuneri au fost prezentate de Asociațiile Patronale și Agenția Națională Transport Auto. Majoritatea propunerilor prezentate au fost acceptate, fiind introduse modificările necesare în proiect *(Sinteza obiecțiilor și propunerilor/recomandărilor la proiect se anexează)* |
| **8. Constatările expertizei anticorupție** |
| Compartimentul respectiv se va completa ulterior prezentării avizului. |
| **9. Constatările expertizei de compatibilitate** |
| Proiectul de hotărîre nu conține norme privind armonizarea legislaţiei naţionale cu acquis-ul comunitar. |
| **10. Constatările expertizei juridice** |
| Ca urmare a examinării proiectului de către Ministerul Justiției *(aviz nr.04/2619 din 19.04.2021)* au fost identificate mai multe carențe, în special de tehnică legislativă. La definitivarea proiectului au fost acceptate și considerate toate obiecțiile enunțate în expertiza juridică.  |
| **11. Constatările altor expertize** |
|  |

**Viceprim-ministru, ministru Andrei SPÎNU**